
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 4 

13 Ιανουάριου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

4. Τροποποίηση του Π.Δ. 20/2012: «Τροποποίηση δι¬ 

ατάξεων του π.δ. 103/1999 «Κανόνες και πρότυ¬ 
πα ασφαλείας για τα επιβατηγό πλοία σύμφωνα 
με την Οδηγία 98/18/ΕΚ του Συμβουλίου της 17ης 
Μαρτίου 1998» (Α' 110), όπως ισχύει μετά την τρο¬ 
ποποίησή του με τα Π.Δ. 309/2003 (Α' 261), 3/2005 
(Α'2) και 66/2005 (Α'100), σε συμμόρφωση με την 
Οδηγία 2010/36/ΕΕ της Επιτροπής της 1ης Ιουνί¬ 
ου 2010 (ΕΕΙ_ 162/29.6.2010).» (Α'46). 1 

5. Πρόσθετες διαδικασίες ελέγχου, όροι και προϋπο¬ 

θέσεις για τη δρομολόγηση επιβατηγών (Ε/Γ), επι- 
βατηγών-οχηματαγωγών (Ε/Γ-Ο/Γ) πλοίων μετά 
τη συμπλήρωση της προβλεπόμενης στις οικείες 
διατάξεις ηλικίας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 4 
Τροποποίηση του Π.Δ. 20/2012:«Τροποποίηση διατάξε¬ 
ων του π.δ. 103/1999 «Κανόνες και πρότυπα ασφα¬ 
λείας για τα επιβατηγό πλοία σύμφωνα με την Οδη¬ 
γία 98/18/ΕΚ του Συμβουλίου της 17ης Μαρτίου 1998» 
(Α' 110), όπως ισχύει μετά την τροποποίησή του με τα 
Π.Δ. 309/2003 (Α' 261), 3/2005 (Α'2) και 66/2005 (Α'100), 
σε συμμόρφωση με την Οδηγία 2010/36/ΕΕ της Επι¬ 
τροπής της 1ης Ιουνίου 2010 (ΕΕΙ_ 162/29.6.2010).» 
(Α'46). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 3 του ν. 1338/1983 «Εφαρμογή του κοι¬ 
νοτικού δικαίου» (Α' 34), όπως αντικαταστάθηκε με το 
άρθρο 65 του Ν. 1892/1990 (Α' 101) και του άρθρου 4 
του Ν. 1338/1983, όπως αντικαταστάθηκε με το άρθρο 
6 παρ. 4 του Ν. 1440/1984 (Α' 70) και τροποποιήθηκε με 
τα άρθρα 7 του Ν. 1775/1988 (Α' 101), 31 του Ν. 2076/1992 


(Α' 130), 19 του Ν. 2367/1995 (Α' 261), 22 του Ν. 2789/2000 
(Α' 21), 48 του Ν. 3427/2005 (Α' 312) και 91 του Ν. 3862/2010 
(Α' 113). 

β) του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

γ) του άρθρου 5 του Π.Δ. 85/2012 «Ίδρυση και μετο- 
νομασία Υπουργείων, μεταφορά και κατάργηση υπη¬ 
ρεσιών» (Α' 141), όπως αυτό αντικαταστάθηκε από το 
άρθρο 1 του Π.Δ. 94/2012 (Α' 149) και τροποποιήθηκε με 
το άρθρο 3 του π.δ. 98/2012 (Α' 160). 

δ) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153) και του Π.Δ. 158/2014 «Διορισμός 
Υπουργών» (Α' 240). 

ε) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. 257/2014 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Ανάπτυξης και Ανταγωνιστικότητας και του Υπουργού 
Ναυτιλίας και Αιγαίου αποφασίζουμε: 

Άρθρο 1 

1. Η περίπτωση .5 της υποπαραγράφου .2 της παρα¬ 
γράφου 10 του ΜΕΡΟΥΣ Α' του ΚΕΦΑΛΑΙΟΥ 11-2 του 
ΠΑΡΑΡΤΗΜΑΤΟΣ I της παραγράφου 8 του άρθρου 2 
του Π.Δ. 20/2012 αντικαθίσταται ως εξής: 

«Κάθε σωλήνας καυσίμου πετρελαίου, ο οποίος, εάν 
υποστεί βλάβη θα επιτρέψει τη διαφυγή πετρελαίου 
από δεξαμενή αποθηκεύσεως, καθιζήσεως ή ημερήσιας 
καταναλώσεως που έχει χωρητικότητα 500 λίτρων και 
άνω και ευρίσκεται άνωθεν του διπυθμένου, πρέπει να 
εφοδιάζεται με στρόφιγγα ή βαλβίδα απευθείας επί 
της δεξαμενής, ικανή να κλείνεται από μία ασφαλή 
θέση εκτός του εν λόγω χώρου, σε περίπτωση πυρ¬ 
καγιάς στον χώρο στον οποίο βρίσκονται αυτές οι 
δεξαμενές.». 

2. Οι υποπεριπτώσεις .2 και .3 της περίπτωσης 5 της 
υποπαραγράφου .2 της παραγράφου 10 του ΜΕΡΟΥΣ 
Α' του ΚΕΦΑΛΑΙΟΥ 11-2 του ΠΑΡΑΡΤΗΜΑΤΟΣ I της πα¬ 
ραγράφου 8 του άρθρου 2 του Π.Δ. 20/2012 αντικαθί¬ 
στανται ως εξής: 

«.2 Σε πλοία με ημερομηνία κατασκευής από την 1η 
Ιανουάριου 2012 και μετά, ολικής χωρητικότητας μικρό¬ 
τερης των 500 μονάδων ΘΤ, οι δεξαμενές καυσίμου που 
βρίσκονται άνωθεν του διπυθμένου, πρέπει να εφοδιά¬ 
ζονται με στρόφιγγα ή βαλβίδα. 

.3 Σε πλοία με ημερομηνία κατασκευής πριν από την 1η 
Ιανουάριου 2012, ολικής χωρητικότητας μικρότερης των 
500 μονάδων ΘΤ, η στρόφιγγα ή η βαλβίδα της πρώτης 
παραγράφου πρέπει να τοποθετείται και σε δεξαμενές 
καυσίμου χωρητικότητας μικρότερης των 500 λίτρων 
που ευρίσκονται άνωθεν του διπυθμένου, το αργότερο 
κατά την πρώτη περιοδική επιθεώρηση που διενεργείται 
την ή μετά την 1η Ιανουάριου 2012.». 

Άρθρο 2 
Έναρξη ισχύος 

Η ισχύς του παρόντος αρχίζει από την δημοσίευσή 
του στην Εφημερίδα της Κυβερνήσεως. 

Η δημοσίευση και η εκτέλεση του παρόντος διατάγ¬ 
ματος ανατίθεται στον Υπουργό Ναυτιλίας και Αιγαίου. 

Αθήνα, 31 Δεκεμβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝΣΤΑΝΤΙΝΟΣ ΣΚΡΕΚΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 5 
Πρόσθετες διαδικασίες ελέγχου, όροι και προϋποθέσεις 
για τη δρομολόγηση επιβατηγών (Ε/Γ), επιβατηγών- 
οχηματαγωγών (Ε/Γ-Ο/Γ) πλοίων μετά τη συμπλήρω¬ 
ση της προβλεπόμενης στις οικείες διατάξεις ηλικίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της περίπτωσης γ' της παραγράφου 2 του άρ¬ 
θρου τρίτου του Ν. 2932/2001 (ΑΊ45) «Ελεύθερη παροχή 
υπηρεσιών στις θαλάσσιες ενδομεταφορές - Σύσταση 
Γενικής Γραμματείας Λιμένων και Λιμενικής Πολιτικής 
- Μετατροπή Λιμενικών Ταμείων σε Ανώνυμες Εταιρεί¬ 
ες και άλλες διατάξεις», όπως το άρθρο αυτό αντικα- 
ταστάθηκε με την παράγραφο 1 του άρθρου 37 του 
Ν. 4150/2013 «Ανασυγκρότηση του Υπουργείου Ναυτιλίας 
και Αιγαίου και άλλες διατάξεις» (ΑΊ02). 

β) της παραγράφου 3 του άρθρου 164 του Ν.Δ. 187/1973 
(Α'261) «Περί κώδικος δημοσίου ναυτικού δικαίου», όπως 
η παράγραφος αυτή προστέθηκε με την περίπτωση 
γ της παραγράφου 6 του άρθρου 11 του Ν. 4150/2013 
«Ανασυγκρότηση του Υπουργείου Ναυτιλίας και Αιγαίου 
και άλλες διατάξεις» (ΑΊ02). 

γ) του Ν.4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (ΑΊ02), όπως 
ισχύει. 

δ) του Π.Δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 


ε) του άρθρου 5 του Π.Δ. 85/2012 «Ιδρυση και μετο- 
νομασία Υπουργείων, μεταφορά και κατάργηση Υπη¬ 
ρεσιών» (ΑΊ41), όπως αντικαταστάθηκε με το άρθρο 1 
του Π.Δ. 94/2012 «Τροποποίηση Π.Δ. 85/2012 «Ίδρυση και 
μετονομασία Υπουργείων, μεταφορά και κατάργηση 
Υπηρεσιών» (Α'149) και τροποποιήθηκε με το άρθρο 3 
του Π.Δ. 98/2012 «Τροποποίηση Π.Δ. 85/2012 «Ιδρυση και 
μετονομασία Υπουργείων, μεταφορά και κατάργηση 
Υπηρεσιών» (Α'160). 

στ) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με το άρθρο πρώτο του Π.Δ. 63/2005 (Α'98). 

η) του άρθρου 3 του Ν.3141/1955 «Περί συστάσεως 
παρά τω ΥΕΝ Συμβουλίου Εμπορικού Ναυτικού (Σ.Ε.Ν.)» 
(Α'43) και το γεγονός ότι το παρόν σχέδιο απεστάλη 
προς γνωμοδότηση στο Σ.Ε.Ν. 

2. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την αριθμ. 293/2014 Γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Ναυτιλίας και Αιγαίου, αποφασίζουμε: 

Άρθρο 1 

Σκοπός - Πεδίο Εφαρμογής 

1. Σκοπός του παρόντος είναι ο καθορισμός πρόσθε¬ 
των διαδικασιών ελέγχου, όρων και προϋποθέσεων για 
τη δρομολόγηση επιβατηγών και επιβατηγών - οχημα¬ 
ταγωγών πλοίων που έχουν συμπληρώσει ηλικία: 

α) τριάντα (30) ετών, από το έτος καθέλκυσής τους, 
για να δραστηριοποιούνται μεταξύ των λιμένων της 
ηπειρωτικής και νησιωτικής Ελλάδος καθώς και μεταξύ 
νησιωτικών λιμένων της, σύμφωνα με την περίπτωση γ’ 
της παραγράφου 2 του άρθρου τρίτου του Ν. 2932/2001, 

β) τριάντα πέντε (35) ετών, από το έτος καθέλκυσής 
τους, για να δραστηριοποιούνται μεταξύ ηπειρωτικών 
λιμένων σύμφωνα με την παράγραφο 3 του άρθρου 
164 του Ν.Δ. 187/1973 «Περί Κώδικος δημοσίου ναυτικού 
δικαίου». 

2. Οι διατάξεις του παρόντος διατάγματος εφαρμό¬ 
ζονται στα επιβατηγά και επιβατηγά-οχηματαγωγά 
πλοία, τα οποία δεν εμπίπτουν στο πεδίο εφαρμογής 
της συναφούς με τα ρυθμιζόμενα ζητήματα κοινοτικής 
νομοθεσίας και τα οποία υποχρεούνται σε εφοδιασμό 
με Πρωτόκολλο Γενικής Επιθεώρησης (ΠΓΕ), για την 
εκτέλεση πλόων μέχρι είκοσι (20) ναυτικά μιλιά από 
την ακτογραμμή. 

Άρθρο 2 

Ορισμοί 

Για τους σκοπούς του παρόντος διατάγματος νοού¬ 
νται ως: 

α) Πλοίο: κάθε επιβατηγό και επιβατηγό - οχηματα¬ 
γωγό πλοίο του άρθρου 1. 

β) ΚΕΠ: Ο Κλάδος Ελέγχου Πλοίων του Υπουργείου 
Ναυτιλίας και Αιγαίου. 

γ) ΤΚΕΠ: Τα Τοπικά Κλιμάκια Επιθεώρησης Πλοίων 
σύμφωνα με το Π.Δ. 345/2000 (Α'298), όπως ισχύει, 

δ) Εξουσιοδοτημένος Οργανισμός: Ο Οργανισμός που 
έχει εξουσιοδοτηθεί για την παροχή υπηρεσιών στα 

υπό ελληνική σημαία πλοία, όπως οι υπηρεσίες αυτές 
καθορίστηκαν διαδοχικώς: 

αα) στην απόφαση του Υπουργού Εμπορικής Ναυτιλί¬ 
ας αριθμ. 4113.190/01/2004/25-2-2004 (Β'379), και 
ββ) στην απόφαση του Υπουργού Ανάπτυξης Ανταγω¬ 
νιστικότητας και Ναυτιλίας αριθ. 4113.297/01/2012 (Β'334), 
όπως ισχύει, και 

γγ) στην απόφαση του Υπουργού Ναυτιλίας και Αιγαί¬ 
ου αριθμ. 4113.311/01/2013 (Β'3049), όπως ισχύει, 
ε) Πρωτόκολλο Γενικής Επιθεώρησης (ΠΓΕ): Το πιστο¬ 
ποιητικό πλοίου που εκδίδεται για πλοίο, το οποίο δεν 
εμπίπτει στις παραγράφους 1 και 3 του άρθρου 9 του 
π.δ. 103/1999 (Α' 110). 

Άρθρο 3 

Πρόσθετες επιθεωρήσεις συμμόρφωσης 

1. Ανεξάρτητα των διατάξεων της εκάστοτε ισχύουσας 
νομοθεσίας [Β.Δ. 542/1968 (Α' 181) όπως ισχύει, η αριθμ. 
1218.53/93/14.06.1993 απόφαση του Υπουργού Εμπορικής 
Ναυτιλίας (Β'424), όπως ισχύει] σχετικά με τη διενέρ¬ 
γεια επιθεωρήσεων πλοίων και έκδοσης ΠΓΕ αυτών, για 
τη διαπίστωση συμμόρφωσης με τις απαιτήσεις του 
παρόντος διατάγματος διενεργούνται επιπρόσθετα οι 
ακόλουθες επιθεωρήσεις: 

α) αρχική επιθεώρηση συμμόρφωσης 
β) ετήσια επιθεώρηση συμμόρφωσης, η οποία διενερ- 
γείται κατά το χρόνο διεξαγωγής της επιθεώρησης για 
την ανανέωση του ΠΓΕ του πλοίου. 

γ) ενδιάμεση επιθεώρηση συμμόρφωσης, η οποία διε- 
νεργείται εντός διαστήματος δεκαπέντε ημερών πριν ή 
μετά την ημερομηνία συμπλήρωσης μισού χρόνου της 
διάρκειας ισχύος του ΠΓΕ του πλοίου, με την επιφύλαξη 
της παραγράφου 2.β του άρθρου 9. 

δ)περιοδική επιθεώρηση συμμόρφωσης, η οποία διε- 
νεργείται κατά το χρόνο διεξαγωγής της επιθεώρησης 
για την ανανέωση του ΠΓΕ του πλοίου, ανά τακτά χρο¬ 
νικά διαστήματα που καθορίζονται στο άρθρο 7. 

2. Οι επιθεωρήσεις της παραγράφου 1 διενεργούνται 
από τον φορέα (ΚΕΠ ή ΤΚΕΠ ή εξουσιοδοτημένο οργα¬ 
νισμό) που εφοδιάζει το πλοίο με ΠΓΕ. 

Άρθρο 4 

Αρχική επιθεώρηση συμμόρφωσης πλοίου 

1.Η αρχική επιθεώρηση συμμόρφωσης πλοίου περιλαμ¬ 
βάνει τα ακόλουθα στον τομέα κατασκευής: 

α) επιθεώρηση του εξωτερικού της γάστρας στην 
ξηρά. 

β) ως προς τον έλεγχο των κατασκευαστικών στοιχεί¬ 
ων, με την επιφύλαξη της περίπτωσης γ' της παρούσας 
παραγράφου: 

αα) για πλοία τα οποία είναι κατασκευασμένα από 
χάλυβα, υποβολή έκθεσης αναλυτικών παχυμετρήσε- 
ων ελασμάτων και ενισχυτικών. Τα επιτρεπόμενα όρια 
φθοράς όλων των επί μέρους κατηγοριών ελασμάτων 
και ενισχυτικών δεν επιτρέπεται να υπερβαίνουν γενικά: 

ααα) το δέκα τοις εκατό (10%) του απαιτούμενου 
πάχους των ελασμάτων και ενισχυτικών, με βάση ανα¬ 
θεωρημένη μελέτη αντοχής του πλοίου σύμφωνα με 
τους ισχύοντες κανονισμούς των εξουσιοδοτημένων 
οργανισμών, ή 

βββ) το δεκαπέντε τοις εκατό (15%) του αρχικού πραγ¬ 
ματικού πάχους των ελασμάτων και ενισχυτικών του 


καταστρώματος, της γάστρας, των στεγανών φρακτών 
και του εσωτερικού πυθμένα, ή 
γγγ) το είκοσι τοις εκατό (20%) του αρχικού πραγ¬ 
ματικού πάχους των ελασμάτων και ενισχυτικών του 
πλοίου, 

ββ) για πλοία τα οποία είναι κατασκευασμένα από 
ξυλεία ή ενισχυμένο πλαστικό, έλεγχο των κατασκευα¬ 
στικών στοιχείων με πιστοποιημένα όργανα και μεθό¬ 
δους, σύμφωνα με τους κανονισμούς εξουσιοδοτημένων 
οργανισμών. 

γ) για πλοία που παρακολουθούνται από εξουσιοδο¬ 
τημένο οργανισμό για τα θέματα κυβερνητικής πιστο¬ 
ποίησης: 

αα) υποβολή έκθεσης αναλυτικών παχυμετρήσεων 
ελασμάτων και ενισχυτικών υπογεγραμμένη από επιθε¬ 
ωρητή του εξουσιοδοτημένου οργανισμού. Τα επιτρε¬ 
πόμενα όρια φθοράς όλων των επί μέρους κατηγοριών 
ελασμάτων και ενισχυτικών δεν επιτρέπεται να υπερ¬ 
βαίνουν γενικά το είκοσι τοις εκατό (20%) του αρχικού 
πραγματικού πάχους των ελασμάτων και ενισχυτικών 
του καταστρώματος, της γάστρας, των στεγανών φρα¬ 
κτών και του εσωτερικού πυθμένα του πλοίου. Κατά τα 
λοιπά ισχύουν τα επιτρεπόμενα όρια φθοράς ελασμά¬ 
των και ενισχυτικών, σύμφωνα με τους κανονισμούς 
του εξουσιοδοτημένου οργανισμού που παρακολουθεί 
το πλοίο. Ο ΚΕΠ δύναται να διενεργεί επί του πλοίου 
δειγματοληπτικό έλεγχο των αναφερομένων στην ανω¬ 
τέρω έκθεση παχυμετρήσεων. 

ββ) όρια φθοράς επί του αρχικού πραγματικού πάχους 
επιμέρους ελασμάτων και ενισχυτικών, ανώτερα του 
προαναφερθέντος ποσοστού είκοσι τοις εκατό (20%), 
γίνονται αποδεκτά εφόσον αποδεικνύεται με ειδική με¬ 
λέτη η επάρκεια τοπικής αντοχής των ελεγχόμενων 
δομικών στοιχείων του πλοίου σύμφωνα με τους κανο¬ 
νισμούς του εξουσιοδοτημένου οργανισμού. 

δ) εφοδιασμό του πλοίου, εφόσον απαιτείται, με ανα¬ 
θεωρημένα κατασκευαστικά σχέδια τα οποία ανταπο- 
κρίνονται στην πραγματική κατάσταση των δομικών 
στοιχείων του πλοίου. 

ε) εφοδιασμό του πλοίου με αναθεωρημένα στοιχεία 
ευστάθειας κατόπιν διενέργειας ελέγχου άφορτου 
εκτοπίσματος (άΓδίΙ ευη/αγ), για τη διαπίστωση τυχόν 
αποκλίσεων των στοιχείων του άφορτου σκάφους σε 
σχέση με τα επιτρεπόμενα όρια των διατάξεων της 
ισχύουσας νομοθεσίας, ή νέου πειράματος ευστάθειας, 
εφόσον αυτό απαιτείται, επί τη βάσει της επιθεώρησης 
αφόρτου εκτοπίσματος, ή νέου ουσιαστικού πειράματος 
ευστάθειας, ανάλογα με την κατηγορία του. 

στ) εφοδιασμό του πλοίου, εφόσον απαιτείται, με ανα¬ 
θεωρημένη μελέτη διαγωγής και ευστάθειας, καθώς και 
ευστάθειας έναντι βλάβης. 

ζ) για πλοία κατασκευασμένα από ξυλεία, υπολογισμός 
νέου ύψους εξάλων και χάραξη νέας γραμμής φόρτωσης 
με ύψος εξάλων αυξημένο κατά πέντε τοις εκατό (5%), 
επιπλέον του απαιτούμενου από τις διατάξεις των άρ¬ 
θρων 43 και 50 του Μέρους IV του π.δ. 399/1980 (Α'110). 

η) έλεγχο δείκτη εξαρτισμού σύμφωνα με τις διατά¬ 
ξεις της ισχύουσας νομοθεσίας και τους κανονισμούς 
εξουσιοδοτημένων οργανισμών. 

θ) υποβολή πρακτικού δοκιμής αντοχής του εξουσιο¬ 
δοτημένου οργανισμού για τα μόνιμα και φορητά μέσα 
του εξοπλισμού έχμασης σύμφωνα με τα οριζόμενα στο 
άρθρο 33 του π.δ. 177/2000 (Α'164), όπως ισχύει. 

ι) υποβολή έκθεσης του εξουσιοδοτημένου οργανι¬ 
σμού για τον έλεγχο της γενικής κατάστασης των ση¬ 
μείων έδρασης μέσων καθαίρεσης σωστικών σκαφών 
και λέμβων διάσωσης, εργατών αγκυρών και αλύσεων 
καθώς και των μέσων πρόσδεσης και τονοδηγών. 

2. Η αρχική επιθεώρηση συμμόρφωσης πλοίου περι¬ 
λαμβάνει τα ακόλουθα στον τομέα μηχανοηλεκτρολο- 
γικών εγκαταστάσεων: 

α) Επιθεώρηση και λήψη μετρήσεων ανοχής των εξής 
συστημάτων, εφ' όσον διατίθενται: 
αα) πηδαλίων, 

ββ) αξόνων, κωνικών, σφηνοδρόμων και τριβέων, 
γγ) ελίκων σταθερού βήματος (οοηνοηΐίοηαΐ Ιγρο), 
δδ) ελίκων μεταβλητού βήματος και επιθεώρηση της 
βάσης του σώματος αυτών, 
εε) υδροπροωθητήρων, 
στστ) ελικοπηδαλίων, 
ζζ) ελίκων ελιγμών (ΙάΓϋδΙθΓε). 
β) εφοδιασμό των κυρίων μηχανών πρόωσης και ηλε¬ 
κτρογεννητριών με σωληνώσεις παροχής καυσίμου δι¬ 
πλού τοιχώματος μετά τις αντλίες πετρελαίου, καθώς 
και με δεξαμενή περισυλλογής διαρροών καυσίμου που 
διαθέτει οπτική και ηχητική ένδειξη στο μηχανοστάσιο 
του πλοίου, καθώς και, εφόσον το πλοίο διαθέτει σύστη¬ 
μα τηλεχειρισμού, στη γέφυρα αυτού. Επίσης εφοδιασμό 
των κυρίων μηχανών πρόωσης και των ηλεκτρομηχα¬ 
νών ισχύος μικρότερης των 375 ΚίΙονναΙΙε (Κ \Ν) με προ¬ 
φυλακτήρες για την αποφυγή περιπτώσεων διαρροής 
πετρελαίου προς τους οχετούς εξαγωγής καυσαερίων. 
Τα ανωτέρω δεν απαιτούνται για πλοία των οποίων οι 
οχετοί εξαγωγής καυσαερίων είναι ψυχόμενοι. 

3. Η αρχική επιθεώρηση συμμόρφωσης πλοίου περι¬ 
λαμβάνει τα ακόλουθα στον τομέα ενδιαίτησης - υγι¬ 
εινής: 

α) εγκατάσταση κεντρικής μονάδας κλιματισμού ή 
επαρκών μονάδων παροχής ψύξης τύπου ντουλάπας 
στους κλειστούς χώρους επιβατών των πλοίων που 
εκτελούν πλόες συνολικής διαδρομής από έξι (06) έως 
τριάντα (30) ναυτικά μιλιά, σύμφωνα με τις απαιτήσεις 
του άρθρου 11 του Π.Δ. 44/2011 (ΑΊ10), όπως ισχύει. 

β) αναβάθμιση των χώρων υγιεινής επιβατών κατ’ ελά- 
χιστον με τα παρακάτω, εφόσον αυτά δεν υφίστανταί: 

αα) επίστρωση των δαπέδων με αντιολισθητικά πλα¬ 
κίδια, 

ββ)επίστρωση των πλευρών των εσωτερικών χώρων 
σε ύψος τουλάχιστον 1.90μ. με κοινά πλακίδια ή άλλο 
κατάλληλο υλικό επένδυσης ανθεκτικό στην υγρασία, 
γγ)τοποθέτηση μίας (01) τουλάχιστον ηλεκτρικής συ¬ 
σκευής στέγνωσης χεριών σε κάθε τυχόν υφιστάμενο 
προθάλαμο. 

4. Η αρχική επιθεώρηση συμμόρφωσης πλοίου περι¬ 
λαμβάνει τα ακόλουθα στον τομέα σωστικών μέσων, 
ναυτιλιακού εξοπλισμού και πυρασφάλειας: 

α)εφοδιασμό με ατομικές σωσίβιες ζώνες με συσκευές 
φωτισμού, αμφότερες προδιαγραφών Διεθνούς Ναυτι¬ 
λιακού Οργανισμού (ΙΜΟ) συνοδευόμενες από πιστο¬ 
ποιητικό έγκρισης τύπου σε ισχύ, σύμφωνα με το π.δ. 
347/1998 (Α' 231), όπως ισχύει. 

β) εφοδιασμό με Σύστημα Παγκόσμιου Εντοπισμού 
Θέσης (ΘΡ3) και μαγνητικές πυξίδες, αμφότερα προ¬ 
διαγραφών Διεθνούς Ναυτιλιακού Οργανισμού (ΙΜΟ) 
συνοδευόμενα από πιστοποιητικό έγκρισης τύπου σε 
ισχύ, σύμφωνα με το π.δ. 347/1998, όπως ισχύει. 


γ) εφοδιασμό με συσκευή ΒΑΘΑΒ με ελάχιστη διάμετρο 
οθόνης απεικόνισης ΙδΟιτιιτι, εμβέλεια 24 ν.μ. και πιστοποί¬ 
ηση για την ηλεκτρομαγνητική συμβατότητα, σύμφωνα 
με το πρότυπο ΙΕΟ 60945 ή ισοδύναμο αυτού, για πλοίο 
μεγαλύτερο των 250 κόρων ολικής χωρητικότητας (κοχ) 
ή μεταφορικής ικανότητας άνω των 200 επιβατών. 

δ) πλευστικές συσκευές, ώστε μαζί με τον ήδη προ- 
βλεπόμενο σωστικό εξοπλισμό να καλύπτεται το σύνολο 
των επιβαινόντων του πλοίου. 

Άρθρο 5 

Ετήσια επιθεώρηση συμμόρφωσης 

Η ετήσια επιθεώρηση συμμόρφωσης περιλαμβάνει την 
επιθεώρηση του εξωτερικού της γάστρας του πλοίου 
στην ξηρά. 

Άρθρο 6 

Ενδιάμεση επιθεώρηση συμμόρφωσης 

1. Η ενδιάμεση επιθεώρηση συμμόρφωσης στον τομέα 
κατασκευής, περιλαμβάνει, κατ’ ελάχιστον, τα ακόλουθα: 

α) έλεγχο στεγανότητας και ασφάλισης των θυρών 
και λοιπών ανοιγμάτων του εξωτερικού περιβλήματος 
καθώς και των θυρών φορτώσεως, 
β) έλεγχο ύπαρξης στους χώρους οχημάτων αναρτη- 
μένου σχεδίου διαγραμμίσεων και διαπίστωση διαγραμ¬ 
μίσεων σύμφωνα με αυτό, 

γ) δειγματοληπτικό έλεγχο δεξαμενών έρματος, χώ¬ 
ρων αποθήκευσης αλύσεων αγκυρών καθώς και των 
χοάνων διέλευσης των αλύσεων αγκυρών, 
δ) έλεγχο ύπαρξης αναρτημένων σχεδίων ελέγχου 
βλαβών και μονίμου ερματισμού επί της γέφυρας, εφό¬ 
σον απαιτούνται. 

2. Η ενδιάμεση επιθεώρηση συμμόρφωσης στον τομέα 
μηχανοηλεκτρολογικών εγκαταστάσεων, περιλαμβάνει 
δειγματοληπτικό έλεγχο κατ’ ελάχιστον ως προς τα 
ακόλουθα, εφόσον διατίθενται, ανάλογα με το είδος 
του πλοίου: 

α) την καλή λειτουργία ηλεκτρομηχανής ανάγκης και 
φωτισμού ασφαλείας, 
β) την καλή λειτουργία αντλιών πυρκαγιάς, 
γ) τα ταχύκλειστα επιστόμια παροχής καυσίμου, 
δ) τα τηλεχειριζόμενα επιστόμια κυτών, 
ε) το κύριο και βοηθητικό σύστημα πηδαλιουχίας. 

3. Η ενδιάμεση επιθεώρηση συμμόρφωσης στον τομέα 
ενδιαίτησης - υγιεινής, περιλαμβάνει δειγματοληπτικό 
έλεγχο των χώρων επιβατών, καμπινών, σαλονιών, εστι¬ 
ατορίων και λοιπών χώρων επιβατών και πληρώματος, 
εφόσον διατίθενται, ανάλογα με το είδος του πλοίου. 

4. Η ενδιάμεση επιθεώρηση συμμόρφωσης στον τομέα 
σωστικών μέσων, ναυτιλιακού εξοπλισμού και πυρασφά¬ 
λειας, περιλαμβάνει: 

α) δειγματοληπτικό έλεγχο κατ’ ελάχιστον ως προς 
τα ακόλουθα, εφόσον διατίθενται, ανάλογα με το είδος 
του πλοίου: 

αα) την καλή λειτουργία ναυτιλιακών οργάνων της 
γέφυρας, 

ββ) την καλή λειτουργία συστήματος παραγωγής γε¬ 
νικού συναγερμού και μεγαφωνικής εγκατάστασης, 
γγ) την καλή λειτουργία συστήματος πυρανίχνευσης, 
δδ) το κλείσιμο πυροστεγών θυρών, 
εε) την καλή λειτουργία ζωνών συστημάτων κατά¬ 
σβεσης χώρων γκαράζ και ενδιαίτησης (άΐΌποάβΓ και 
ερπηΚΙβι·), 

στστ) την καλή κατάσταση πυροσβεστικών φωλεών 
και εύκαμπτων σωλήνων πυρκαγιάς, 

ζζ) την καλή λειτουργία μηχανών σωσιβίων λέμβων 
και λέμβων διάσωσης 

β) διενέργεια γενικού γυμνασίου πυρκαγιάς και εγκα¬ 
τάλειψης. 

5. Η ενδιάμεση επιθεώρηση συμμόρφωσης στον τομέα 
τηλεπικοινωνιών, περιλαμβάνει έλεγχο για τη διαπίστω¬ 
ση της καλής λειτουργίας της τηλεπικοινωνιακής εγκα¬ 
τάστασης ΘΜϋδδ καθώς επίσης και της ύπαρξης των 
προβλεπόμενων από την κείμενη νομοθεσία σχεδίων, 
βιβλίων και εντύπων, που φέρει το πλοίο ανάλογα με 
την κατηγορία του και τους πλόες που εκτελεί. 

Άρθρο 7 

Περιοδική επιθεώρηση συμμόρφωσης 

Η περιοδική επιθεώρηση συμμόρφωσης περιλαμβάνει 
τα ακόλουθα: 

α) κάθε δεύτερη ετήσια επιθεώρηση συμμόρφωσης, 
λήψη αναλυτικών παχυμετρήσεων ελασμάτων και ενι- 
σχυτικών σύμφωνα με τα οριζόμενα στην υποπερίπτωση 
(αα) της περίπτωσης β της παραγράφου 1 του άρθρου 4 
όρια φθοράς, καθώς και έλεγχο των κατασκευαστικών 
στοιχείων σύμφωνα με τα οριζόμενα στην υποπερίπτωση 
(ββ) της περίπτωσης β της παραγράφου 1 του άρθρου 4. 

β) κάθε δέκατη ετήσια επιθεώρηση συμμόρφωσης, 
διενέργεια ελέγχου των οριζομένων στις παραγράφους 
1, 2(α) και 3 του άρθρου 4, καθώς επίσης και διαπίστωση 
συνέχισης ισχύος των προϋποθέσεων της παραγράφου 
4 του άρθρου 4. 

Άρθρο 8 

Επιπρόσθετοι έλεγχοι τομέα 
Διαχείρισης της Ασφάλειας 

1. Στις περιπτώσεις πλοίων που εμπίπτουν στο πεδίο 
εφαρμογής του Διεθνούς Κώδικα Ασφαλούς Διαχείρισης 
(ΙδΜ Οοάθ), πέραν των προβλεπομένων ελέγχων στα 
Κεφάλαια 13 και 14 αυτού, διενεργούνται με μέριμνα 
της διαχειρίστριας εταιρείας, οι αναγκαίοι επιπρόσθετοι 
έλεγχοι σε έκταση ενδιάμεσου, ώστε το χρονικό διάστη¬ 
μα μεταξύ δύο διαδοχικών ελέγχων να μην υπερβαίνει 
τους δώδεκα μήνες. 

2. Οι έλεγχοι της παραγράφου 1 διενεργούνται από 
το φορέα έκδοσης του πιστοποιητικού ασφαλούς δι¬ 
αχείρισης του πλοίου (δΜΟ). Μετά την επιτυχή ολο¬ 
κλήρωση των ελέγχων, ο φορέας θεωρεί το εν λόγω 
πιστοποιητικό. 

3. Οι κατά τόπον αρμόδιες Λιμενικές Αρχές, πριν τον 
απόπλου του πλοίου, διαπιστώνουν τη συμμόρφωση με 
τις παραγράφους 1 και 2. 

Άρθρο 9 

Λοιπές Διατάξεις 

1. Για τη διαπίστωση της συμμόρφωσης με τις διατά¬ 
ξεις του παρόντος διατάγματος εκδίδεται βεβαίωση που 


ισχύει μέχρι τη λήξη του ΠΓΕ. Υπόδειγμα της βεβαίωσης 
προσαρτάται ως προσάρτημα στο παρόν διάταγμα και 
αποτελεί αναπόσπαστο μέρος αυτού. Εφόσον, η ισχύς 
του ΠΓΕ παραταθεί σύμφωνα με τις κείμενες διατάξεις, 
η βεβαίωση του προηγούμενου εδαφίου εξακολουθεί να 
ισχύει μέχρι λήξεως της παράτασης. Εφόσον πλοίο έχει 
εφοδιασθεί με ΠΓΕ χρονικής διάρκειας μικρότερης των 
έξι μηνών, δεν απαιτείται να διενεργηθεί η επιθεώρηση 
του άρθρου 6. 

2. Εφόσον, κατά το χρονικό διάστημα εντός του οποίου 
απαιτείται να διενεργηθεί η προβλεπόμενη στο άρθρο 
6 του παρόντος ενδιάμεση επιθεώρηση, το πλοίο δεν 
διενεργεί δρομολόγια, η επιθεώρηση αυτή διενεργείται 
πριν την επανέναρξη δραστηριοποίησης του πλοίου. Σε 
περίπτωση που το πλοίο παραμείνει σε ακινησία για 
χρονικό διάστημα δύο, τουλάχιστον ετών, η περιοδική 
επιθεώρηση του άρθρου 7 περίπτωση (β) διενεργείται 
πριν την επαναδραστηριοποίηση του πλοίου. 

3. Εφόσον γίνει αντικατάσταση ναυτιλιακού ή σωστι¬ 
κού εξοπλισμού του πλοίου, ο νέος εξοπλισμός πληροί 
τις προδιαγραφές του Διεθνούς Ναυτιλιακού Οργανι¬ 
σμού (ΙΜΟ) και συνοδεύεται από πιστοποιητικό έγκρισης 
τύπου σε ισχύ, σύμφωνα με το Π.Δ. 347/1998, όπως ισχύει. 
Η διενέργεια εργασιών ή η προσθήκη και αντικατά¬ 
σταση εξοπλισμού για τη συμμόρφωση του πλοίου με 
τις διατάξεις του παρόντος διατάγματος, δεν συνιστά 
μετασκευή κατά το Β.Δ. 135/1968 (Α' 37). 

Άρθρο 10 

Κυρώσεις 

Στους παραβάτες του παρόντος διατάγματος, ανε¬ 
ξάρτητα από κάθε άλλη ποινική, διοικητική ή πειθαρχική 
ευθύνη, επιβάλλονται οι κυρώσεις του άρθρου 45 του 
ν.δ. 187/1973 «Περί Κώδικος Δημόσιου Ναυτικού Δικαίου», 
όπως ισχύει. 

Άρθρο 11 

Καταργούμενες Διατάξεις 

Από της ενάρξεως ισχύος του παρόντος καταργείται 
η υπ’ αριθμ. 4113.154/22.10.2001 απόφαση του Υπουργού 
Εμπορικής Ναυτιλίας «Πρόσθετες διαδικασίες ελέγχου 
στα πλαίσια των τακτικών και εκτάκτων επιθεωρήσε¬ 
ων, των δρομολογημένων στις θαλάσσιες ενδομεταφο- 
ρές επιβατηγών (Ε/Γ) και επιβατηγών - οχηματαγωγών 
(Ε/Γ-Ο/Γ) πλοίων, τα οποία έχουν συμπληρώσει ηλικία 
τριάντα (30) ετών κατά τη δρομολόγησή τους κατά 
το μεταβατικό στάδιο από 1 Νοεμβρίου 2002 μέχρι 31 
Δεκεμβρίου 2008» (Β' 1446). 

Άρθρο 12 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Ναυτιλίας και Αιγαίου αναθέτουμε τη 
δημοσίευση και εκτέλεση του παρόντος διατάγματος. 

ΠΑΡΑΡΤΗΜΑ 



ΕΛΛΗΝΙΚΗ ΔΗΜΟΚΡΑΤΙΑ 
ΗΕίίΕΝίε ΚΕΡυβίΐε 
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΑΙΓΑΙΟΥ 
Μ1ΝΙ5ΤΚΥ ΟΕ 5ΗΙΡΡΙΝΟ, 

ΜΑΡΙΤΙΜΕ ΑΕΓΑΙΡ5 ΑΝΩ ΤΗΕ ΑΕβΕΑΝ 
ΚΛΑΔΟΣ ΕΛΕΓΧΟΥ ΠΛΟΙΩΝ 

βΕΝΕΡΑΙ ΩΙΚΕΟΤΟΡΑΤΕ ΕΟΚ 5ΗΙΡ5' ΙΝ5ΡΕΟΤΙΟΝ5 
ΔΙΕΥΘΥΝΣΗ ΕΠΙΘΕΩΡΗΣΗΣ ΠΛΟΙΩΝ 
5ΗΙΡ5' ΙΝ5ΡΕΟΤΙΟΝ ΩΙΚΕΟΤΟΡΑΤΕ 


ΑΡ. ΠΡΩΤ.: /.. 

ΕΙίΕΝο.: .../... /... 


ΗΜΕΡΟΜΗΝΙΑ 
ΩΑΤΕ:... 


ΒΕΒΑΙΩΣΗ 

ΑΤΤΕ5ΤΑΤΙΟΝ 


ΟΝΟΜΑ ΠΛΟΙΟΥ.: 

ΝΑΜΕΟΕ5ΗΙΡ .: ... 

ΔΙΕΘΝΕΣ ΔΙΑΚΡΙΤΙΚΟ ΣΗΜΑ. 

ΟΑίίΕΙβΝ .: ... 

ΑΡΙΘΜΟΣ ΙΜΟ.: 

ΙΜΟΝο .: ... 

ΦΟΡΕΑΣ ΕΚΔΟΣΗΣ ΠΡΩΤΟΚΟΛΛΟΥ ΓΕΝΙΚΗΣ ΕΠΙΘΕΩΡΗΣΗΣ (ΠΓΕ): 

Ι55υΐΝβ ΑυΤΗΟΡΙΤΥ. .: 

ΟΛΙΚΗ ΧΩΡΗΤΙΚΟΤΗΤΑ.: 

6Β055 ΤΟΝΝΑΟΕ. .: ... 

ΕΤΟΣ ΚΑΘΕΛΚΥΣΗΣ.: 

ίΑυΝΕΗΙΝΰ ΥΕΑΚ .: ... 

Βεβαιώνεται όχι το ανωτέρω πλοίο ελέγχθηκε σύμφωνα με τις απαιτήσεις του Π.Δ. 

77)/5 Ϊ5 Ιο εοη/ίηη ίδαί ίΗε α(θΓεινεηΐΙοηεεΙ νε55 εΙ Ιιαι ύεεη ίηερεείεεί ίη αεεοΓάαηεε ι/ν/ίδ Ρ.Ο. 

Το πλοίο είναι εφοδιασμένο με ΠΓΕ που εκδόθηκε 

από.και λήγει την . 

ΤΗε νε55εΙ ί$ ΙιοΙόίηρ α βεηεταΙ ΙηερεεΙίοη ΟεΠίβεαΐε ίεευεεΙ δγ. αηά εχρΪΓίηα οη 


Η παρούσα βεβαίωση ισχύει μέχρι την ημερομηνία λήξεως του ΠΓΕ του πλοίου για πλόες που καταγράφονται σε 
αυτό. Εφόσον η ισχύς του ΠΓΕ παραταθεί, η παρούσα εξακολουθεί να ισχύει μέχρι λήξεως της παράτασης. 

77?/5 αίίεείαΐίοη /'ί να//ά υηίίΙ (Ηε εχρίταΐίοη άαίε ο/ ίΗε ΰεηεεαΙ Ιηιρεαίοη Οε/ί/' }ίεαΐε (ογ ίΗε Γουίεε Γε/ε/τεά. Ιη εαεε 
ο/ εχίεηείοη ο/ ίΗε εχρίηγ άαίε ο/ ίΗε ΟεΠί^ίεαΙε, ίΗί$ αΙΙεείαίίοη Γεπιαίηε ναΙίεΙ υηίίΙ ίΗε εχρίίαΐίοη όαίε ο/ ίΗε 
εχίεηείοη. 

Από . έως . απαιτείται να διενεργηθεί ενδιάμεση επιθεώρηση 

συμμόρφωσης, σύμφωνα με το Π.Δ. 

Εγοπί . Ιο . αη /ηίε/τηεά/αίε ίη^ρεαίοη ο( εοηηρΙίαηεε /ί ίο δε εσ/τ/εά οι/ί, 

αεεοΓεΙίηρ Ιο ίΗε Ρ.Ο. 


(Το αρμόδιο πρόσωπο) 
(ΡθΓίοη ίπ εΙΐθΓβθ) 


Υπογραφή 

(δίΕπεΙιΐΓθ) 


Αθήνα, 30 Δεκεμβρίου 2014 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 


ΜΙΛΤΙΑΔΗΣ ΒΑΡΒΙΤΣΙΩΤΗΣ 





























16 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ί6τ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*0 100004 

1 3 

1 1 1 5 0 0 0 

1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































